22005A1021(01)



PROTOKOL

uz Euro-mediteranski sporazum o pridruživanju između Europskih zajednica i njihovih država članica, s jedne strane, te Republike Tunisa, s druge strane, kako bi se uzelo u obzir pristupanje Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

KRALJEVINA BELGIJA,

REPUBLIKA ČEŠKA,

KRALJEVINA DANSKA,

FEDERATIVNA REPUBLIKA NJEMAČKA,

REPUBLIKA ESTONIJA,

HELENSKA REPUBLIKA,

KRALJEVINA ŠPANJOLSKA,

FRANCUSKA REPUBLIKA,

IRSKA,

TALIJANSKA REPUBLIKA,

REPUBLIKA CIPAR,

REPUBLIKA LATVIJA,

REPUBLIKA LITVA,

VELIKO VOJVODSTVO LUKSEMBURG,

REPUBLIKA MAĐARSKA,

REPUBLIKA MALTA,

KRALJEVINA NIZOZEMSKA,

REPUBLIKA AUSTRIJA,

REPUBLIKA POLJSKA

PORTUGALSKA REPUBLIKA,

REPUBLIKA SLOVENIJA,

SLOVAČKA REPUBLIKA,

REPUBLIKA FINSKA,

KRALJEVINA ŠVEDSKA,

UJEDINJENA KRALJEVINA VELIKE BRITANIJE I SJEVERNE IRSKE,

dalje u tekstu „države članice EZ-a” koje predstavlja Vijeća Europske unije i

EUROPSKA ZAJEDNICA,

dalje u tekstu „Zajednica” koju predstavlja Vijeće Europske unije i Komisija Europskih zajednica, s jedne strane, i

REPUBLIKA TUNIS, dalje u tekstu „Tunis”, s druge strane,

UZIMAJUĆI U OBZIR DA je Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, dalje u tekstu „Euro-mediteranski sporazum”, potpisan u Bruxellesu 17. srpnja 1995. godine te da je stupio na snagu 1. ožujka 1998. godine,

UZIMAJUĆI U OBZIR DA je Ugovor o pristupanju Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (dalje u tekstu Ugovor o pristupanju) potpisan u Ateni, 16. travnja 2003. te budući da je stupio na snagu 1. svibnja 2004.,

UZIMAJUĆI U OBZIR DA se u skladu s člankom 6. stavkom 2. Akta o pristupanju iz 2003.godine pristupanje novih ugovornih stranaka Euro-mediteranskom sporazumu dogovara sklapanjem Protokola uz taj Sporazum,

UZIMAJUĆI U OBZIR DA su se održala savjetovanja u skladu s člankom 23. stavkom 2. Euro-mediteranskog sporazuma kako bi se osiguralo da su zajednički interesi Zajednice i Tunisa uzeti u obzir,

SPORAZUMJELI SU SE:

Članak 1.

Ovime Republika Češka, Republika Estonija, Republika Cipar, Republika Latvija, Republika Litva, Republika Mađarska, Republika Malta, Republika Poljska, Republika Slovenija i Slovačka Republika postaju ugovorne stranke Euro-mediteranskog sporazuma te na isti način kao i ostale države članice Zajednice usvajaju i primaju na znanje tekstove Sporazuma i Zajedničkih izjava, Jednostranih izjava i Razmjene pisama.

Članak 2.

Kako bi se uzeo u obzir nedavni institucionalni razvoj unutar Europske unije, stranke su suglasne da se nakon isteka Ugovora o osnivanju Europske zajednice za ugljen i čelik za postojeće odredbe u Euro-mediteranskom sporazumu koje se odnose na Europsku zajednicu za ugljen i čelik smatra da upućuju na Europsku zajednicu koja je preuzela sva prava i obveze koje je ugovorila Europska zajednica za ugljen i čelik.

POGLAVLJE I.

IZMJENE TEKSTA EURO-MEDITERANSKOG SPORAZUMA, UKLJUČUJUĆI NJEGOVE PROTOKOLE

Članak 3.

Poljoprivredni proizvodi

1. U članku 3. Protokola br. 1, stavci 1. i 2. zamjenjuju se sljedećim:

2. U tablici priloženoj Protokolu br. 1 o dogovorima koji se primjenjuju na uvoz u Zajednicu poljoprivrednih proizvoda podrijetlom iz Tunisa, redak koji se odnosi na koncesije za proizvode obuhvaćene oznakom KN 1509 10, zamjenjuje se sljedećim:

Članak 4.

Pravila podrijetla

Protokol br. 4. mijenja se kako slijedi:

Članak 5.

Predsjedništvo Odbora za pridruživanje

Članak 82. stavak 3. zamjenjuje se sljedećim:

POGLAVLJE II.

PRIJELAZNE ODREDBE

Članak 6.

Dokazi o podrijetlu i administrativna suradnja

1. Ovim se Protokolom dokazi o podrijetlu koje je propisno izdao Tunis ili nova država članica u skladu s preferencijalnim sporazumom ili autonomnim aranžmanima koji se primjenjuju među njima prihvaćaju u određenim državama pod uvjetom:

U slučaju kada je roba prijavljena za uvoz u Tunis ili novu državu članicu prije datuma pristupanja u okviru preferencijalnih sporazuma ili autonomnim aranžmanima koji se u tom trenutku primjenjuju između Tunisa i nove države članice, dokaz o podrijetlu izdan naknadno u skladu s tim sporazumima ili aranžmanima može se također prihvatiti pod uvjetom da je dostavljen carinskim tijelima u roku od četiri mjeseca od dana pristupanja.

2. Tunis i nova država članica ovlašteni su zadržati ovlaštenja kojima se dodjeljuje status „ovlaštenog izvoznika” u skladu s tim sporazumima ili aranžmanima koje međusobno primjenjuju, pod uvjetom da:

Ova se ovlaštenja zamjenjuju najkasnije godinu dana od dana pristupanja novim ovlaštenjima izdanim u skladu s uvjetima Sporazuma.

3. Zahtjeve za naknadnom provjerom dokaza o podrijetlu izdanih u skladu s preferencijalnim sporazumima ili autonomnim aranžmanima iz stavaka 1. i 2. prihvaćaju nadležna carinska tijela Tunisa ili novih država članica u razdoblju od tri godine nakon izdavanja dotičnog dokaza o podrijetlu, a mogu ih sastaviti ta tijela u razdoblju od tri godine nakon prihvaćanja dokaza o podrijetlu dostavljenog u prilogu uvoznoj deklaraciji.

Članak 7.

Roba u provozu

1. Odredbe Euro-mediteranskog sporazuma mogu se primijeniti na robu izvezenu iz Tunisa u jednu od novih država članica ili iz jedne od novih država članica u Tunis, koja zadovoljava odredbe Protokola br. 4 i koja se na dan pristupanja nalazi u provozu ili su u privremenom smještaju u carinskom skladištu ili u slobodnoj zoni u Tunisu ili novoj državi članici.

2. U takvim se slučajevima može dodijeliti povlašteno postupanje, podložno dostavljanju carinskim tijelima zemlje uvoznice u roku četiri mjeseca od dana pristupanja dokaza o podrijetlu koji su naknadno izdala carinska tijela države izvoznice.

POGLAVLJE III.

OPĆE I ZAVRŠNE ODREDBE

Članak 8.

Tunis se ovim Protokolom obvezuje da neće podnositi nikakva potraživanja, zahtjeve ili prigovore niti mijenjati ili povlačiti bilo koju koncesiju u skladu s člankom XXIV. stavkom 6. i člankom XXVIII. GATT-a u vezi s proširenjem Zajednice.

Članak 9.

Za 2004. godinu povećanje količina postojećih carinskih kvota za uvoz neobrađenog maslinovog ulja izračunava se razmjerno osnovnim količinama uzimajući u obzir dio razdoblja koji je protekao prije datuma iz članka 12. stavka 2.

Članak 10.

Ovaj Protokol čini sastavni dio Euro-mediteranskog sporazuma. Prilozi ovom Protokolu čine njegov sastavni dio.

Članak 11.

1. Ovaj Protokol odobrava Zajednica, Vijeće Europske unije u ime država članica i Tunis u skladu s vlastitim postupcima.

2. Stranke obavješćuju jedna drugu o provedbi odgovarajućih procedura iz stavka 1. Isprave o odobrenju polažu se kod Glavnog tajništva Vijeća Europske unije.

Članak 12.

1. Ovaj Protokol stupa na snagu prvog dana prvog mjeseca od dana polaganja posljednje isprave o odobrenju.

2. Ovaj se Protokol primjenjuje privremeno od 1. svibnja 2004.

Članak 13.

Ovaj je Protokol sastavljen u dva primjerka na sljedećim jezicima: češkom, danskom, nizozemskom, engleskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, slovačkom, slovenskom, španjolskom, švedskom i arapskom jeziku, tekstovi na svakom jeziku su jednako vjerodostojni.

Članak 14.

Tekst Euro-mediteranskog sporazuma, uključujući Priloge i Protokole koji čine njegov sastavni dio te Završni akt zajedno s priloženim izjavama sastavlja se na češkom, estonskom, latvijskom, litavskom, mađarskom, malteškom, poljskom, slovačkom i slovenskom jeziku, s tim da su ti tekstovi jednako vjerodostojni kao i izvorni tekst. (1)

Vijeće za pridruživanje odobrava ove tekstove.

Hecho en Luxemburgo, el treinta y uno de mayo del dos mil cinco.

V Lucemburku dne třicátého prvního května dva tisíce pět.

Udfærdiget i Luxembourg den enogtredivte maj to tusind og fem.

Geschehen zu Luxemburg am einunddreißigsten Mai zweitausendfünf.

Kahe tuhande viienda aasta maikuu kolmekümne esimesel päeval Luxembourgis.

Έγινε στο Λουξεμβούργο, στις τριανταμία Μαΐου δύο χιλιάδες πέντε.

Done at Luxembourg on the thirty–first day of May in the year two thousand and five.

Fait à Luxembourg, le trente–et–un mai deux mille cinq.

Fatto a Lussembourgo, addi' trentuno maggio duemilacinque.

Luksemburgā, divtūkstoš piektā gada trīsdesmit pirmajā maijā.

Priimta du tūkstančiai penktų metų gegužės trisdešimt pirmą dieną Liuksemburge.

Kelt Luxembourgban, a kettőezer ötödik év május harmincegyedik napján.

Magħmul fil-Lussemburgu, fil-wieħed u tletin jum ta' Mejju tas-sena elfejn u ħamsa.

Gedaan te Luxemburg, de eenendertigste mei tweeduizend vijf.

Sporządzono w Luksemburgu dnia trzydziestego pierwszego maja roku dwutysięcznego piątego.

Feito em Luxemburgo, em trinta e um de Maio de dois mil e cinco.

V Luxembourgu, enaintridesetega maja leta dva tisoč pet.

V Luxemburgu dňa tridsiateho prvého mája dvetisícpäť.

Tehty Luxemburgissa kolmantenakymmenentenäensimmäisenä päivänä toukokuuta vuonna kaksituhattaviisi.

Som skedde i Luxemburg den trettioförsta maj tjugohundrafem.

Por los Estados miembros Za členské státy For medlemsstaterne Für die Mitgliedstaaten Liikmesriikide nimel Για τα κράτη μέλη For the Member States Pour les États membres Per gli Stati membri Dalîbvalstu vārdā Valstybių narių vardu A tagállarnok réseéröl Għall-Istati Membri Voor de lidstaten W imieniu Państw Członkowskich Pelos Estados-Membros Za členské štáty Za države članice Jäsenvaltioiden puolesta Pä medlemsstaternas vägnar

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas värdā Europos bendrijos värdā az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Ecropsko skupnost Euroopan yhteisön puolesta På Europeiska gemenskapens vägnar